Diari Oficial de la Generalitat Valenciana


Sumari del DOGV 6550, del 23-06-2011 (2011/7262)

RESOLUCIÓ de 16 de juny de 2011, de la Direcció General d'Ordenació i Centres Docents, per la qual s'aprova transferir a alguns centres privats concertats d'acció educativa singular (CAES), determinades quantitats per a l'adquisició de llibres de text per a l'alumnat del centre per al curs 2011-2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7262


Data del document
:   16-06-2011

Organisme emissor
:   Conselleria d'Educació

Tipus de document
:   Resolució

Descriptors 

:   * ajuda pública

RESOLUCIÓ de 16 de juny de 2011, de la Direcció General d'Ordenació i Centres Docents, per la qual s'aprova transferir a alguns centres privats concertats d'acció educativa singular (CAES), determinades quantitats per a l'adquisició de llibres de text per a l'alumnat del centre per al curs 2011-2012. [2011/7262]  
L'Orde 93/2010, de 14 de desembre (DOCV núm. 6428 de 30 de desembre), de la Conselleria d'Educació, regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2011-2012; en el seu apartat sext (annex II), es regula el procediment per a obtindre la subvenció i la cobertura de l'alumnat que durant el curs 2011/2012 realitze els seus estudis en un centre CAES.  
L'Orde 34/2011, de 18 de maig, de la Conselleria d'Educació (DOCV núm. 6528, de 25 de maig), determina el crèdit que ha de finançar les ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat d'Educació Primària, de l'alumnat escolaritzat en centres específics d'Educació Especial i de l'alumnat dels centres d'acció educativa singular (CAES) per mitjà del bonollibre en centres finançats amb fons públics, per al curs 2011-2012.  
  
Vistes les sol·licituds d'ajuda econòmica per al manteniment de la biblioteca d'aula, per a atendre les necessitats de llibres de text i material escolar de l'alumnat, presentades pels centres d'acció educativa singular privats concertats, catalogats com a tals en la Resolució de 16 de juliol de 2010 (DOCV núm. 6318, de 26 de juliol), de la Direcció General d'Ordenació i Centres Docents de la Conselleria d'Educació, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria, i que figuren en l'annex adjunt.  
  
D'acord amb el que establix la disposició final primera de l'Orde 93/2010, de 14 de desembre, abans mencionada, en la qual es delega en la Direcció General d'Ordenació i Centres Docents l'autorització per a dictar les resolucions del bonollibre, resolc:  
  
Primer  
Transferir als centres d'acció educativa singular (CAES) privats concertats, consignats en l'annex, les quanties especificades en este per un total de 194.857 euros, per a l'adquisició de llibres i material escolar, a fi d'atendre les necessitats de l'alumnat matriculat en estos centres per al curs 2011/2012, amb càrrec al capítol IV, línia de subvenció T0067000, aplicació pressupostària 84.11.65.886.89, establida en la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre).   
  
  
Segon  
La comissió econòmica del consell escolar del centre supervisarà la gestió de les dotacions rebudes de la Conselleria d'Educació. La transferència de l'ajuda haurà de ser justificada pel centre en concepte de gastos derivats de la necessitat de material escolar del seu alumnat, amb l'aportació del certificat del consell escolar establit en el punt sext model annex II-B de l'esmentada Orde 93/2010, de 14 de desembre, de la Conselleria d'Educació, i donant la conformitat que la dotació econòmica ha complit els objectius previstos per a esta.  
  
Els centres han de conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control; tot això d'acord amb el que establix la Llei 38/2003, de 17 de novembre, General de Subvencions.  
  
ANNEX / ANEXO  
  
  
  
Tercer  
Els centres CAES privats concertats consignats en esta proposta de resolució no estan incursos en les prohibicions per a obtindre la condició de beneficiari, previstes en els apartats 2 i 3 de l'article 13 de la Llei 38/2003, de 17 de novembre, General de Subvencions, i es troben al corrent de les seues obligacions tributàries i amb la Seguretat Social, i de les obligacions per reintegrament de subvencions que, si és el cas se li hagen exigit, de conformitat amb el que determinen els articles 47.7.5 del Text Refós de la Llei d'Hisenda Pública de la Generalitat i 34.5 de la Llei 38/2003, abans mencionada, General de Subvencions, així mateix complixen els requisits de la subvenció i els fins d'esta.   
  
  
Quart  
Esta resolució es publicarà en el Diari Oficial de la Comunitat Valenciana i en els taulers d'anuncis dels centres, en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.es/ocd/areacd/val/abc/ajudesllibres.asp.  
  
Quint  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Comunitat Valenciana o a partir de l'endemà de la notificació de la resolució expressa del recurs de reposició o en què este haja d'entendre's presumptament desestimat.  
  
València, 16 de juny de 2011.- El director general d'Ordenació i Centres Docents: Rafael Carbonell Peris.